M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo B 1/3/2023**

**Návrh Všeobecne záväzného nariadenia o určení výšky príspevku na**

**čiastočnú úhradu nákladov v školách a v školských zariadeniach**

**v zriaďovateľskej pôsobnosti mesta Šaľa**

Návrh na uznesenie:

Mestské zastupiteľstvo v Šali

## prerokovalo

návrh Všeobecne záväzného nariadenia o určení výšky príspevku na čiastočnú úhradu nákladov v školách a v školských zariadeniach v zriaďovateľskej pôsobnosti mesta Šaľa,

1. schvaľuje

Všeobecne záväzné nariadenie č. 4/2023 o určení výšky príspevku na čiastočnú úhradu nákladov v školách a v školských zariadeniach v zriaďovateľskej pôsobnosti mesta Šaľa.

Spracovala: Predkladá:

Mgr. Mariana Takáčová v. r. Mgr. Mariana Takáčová v. r. vedúca SŠÚ vedúca SŠÚ

Predložené mestskému zastupiteľstvu 4. mája 2023

**Dôvodová správa:**

Dôvody pre návrh nového znenia VZN o určení výšky príspevku na čiastočnú úhradu nákladov v školách a v školských zariadeniach v zriaďovateľskej pôsobnosti mesta Šaľa sú nasledovné:

1. Dňa 28.02.2023 bol v zbierke zákonov SR zverejnený zákon č. 65/2023 Z. z., ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Predmetná novela zákona o pomoci v hmotnej núdzi s účinnosťou od 01.05.2023 mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, **čím dochádza k zmenám   
   v poskytovaní dotácií na podporu výchovy k stravovacím návykom dieťaťa.** Zmeny   
   v poskytovaní dotácií na stravu reagujú na neustále sa zvyšujúce životné náklady domácností s deťmi ako sú energie, potraviny, zvýšenie cien stravovania detí v školách   
   z dôvodu úpravy finančných pásiem na nákup potravín na jedlo v zariadeniach školského stravovania, ako aj z dôvodu zvyšovania režijných nákladov v týchto zariadeniach.
2. Podľa zákona č. 245/2008 Z. z. o výchove a vzdelávaní (školský zákon) a o zmene   
   a doplnení niektorých zákonov v zmysle § 28 ods. 5, § 49 ods. 4, § 114 ods. 6, § 116   
   ods. 6, § 140 ods. 10 a § 141 ods. 6 výšku mesačného príspevku na čiastočnú úhradu výdavkov v materských školách, základnej umeleckej škole, školských kluboch detí, centre voľného času a v školských a výdajných jedálňach zriadených obcou určí zriaďovateľ všeobecne záväzným nariadením. Podmienky zníženia, zvýšenia alebo odpustenia príspevku určí zriaďovateľ; ak je zriaďovateľom obec, podmienky zníženia, zvýšenia alebo odpustenia príspevku určí všeobecne záväzným nariadením.
3. Úprava VZN vyňatím ods. 6, 7, 8 a 9 z § 6 a ods. 8, 9, 10 a 11 z § 7, ktoré nie je povinnosťou špecifikovať vo VZN. Uvedené upravuje zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov.