**Vyhodnotenie dotazníkového prieskumu - kultúrny život a kultúrne podujatia za rok 2022**

|  |  |  |  |
| --- | --- | --- | --- |
| **Pohlavie respondentov** | **Počet** | **%** | **Štruktúra obyvateľstva v meste** |
| muži | 51 | 28,98 % | 52,40 % |
| ženy | 125 | 71,02 % | 47,60 % |
| spolu | 176 | 100,00 % | 100,00 % |

|  |  |  |  |
| --- | --- | --- | --- |
| **Veková štruktúra respondentov** | **Počet** | **%** | **Štruktúra obyvateľstva v meste** |
| 15-17 | 2 | 1,14 % | 2,79 % |
| 18-25 | 7 | 3,98 % | 7,74 % |
| 26-35 | 41 | 23,30 % | 13,79 % |
| 36-45 | 38 | 21,59 % | 19,55 % |
| 46-55 | 42 | 23,86 % | 16,84 % |
| 56-65 | 27 | 15,34 % | 18,39 % |
| 66+ | 19 | 10,80 % | 20,90 % |
| spolu | 176 | 100,00% | 100,00 % |

Zber údajov sa uskutočnil v mesiacoch január až marec 2023. Prieskum bol realizovaný prostredníctvom dotazníkov zverejnených online na webovej stránke mesta Šaľa, na sociálnej sieti facebook a s možnosťou vyplnenia dotazníka v tlačenej forme. Dotazník bol anonymný, otvorený pre všetkých obyvateľov mesta a bol použitý pre účely vyhodnotenia plnenia aktivít Programu hospodárskeho a sociálneho rozvoja mesta Šaľa na roky 2015-2020 v zmysle Doplnenia a aktualizácie č. 1 za rok 2021-2022. Do prieskumu sa zapojilo celkom 176 respondentov, z celkového počtu obyvateľov nad 15 rokov 17 929 (stav k 31.03.2023). Oproti predchádzajúcemu hodnotiacemu obdobiu (2021) sa do hodnotenia zapojilo o 92 respondentov menej. Do prieskumu sa zapojilo viac žien (71,02%) ako mužov. V rámci vekovej štruktúry respondentov sa do prieskumu zapojili najmä respondenti vo veku 46-55 rokov (23,86%) a 26-35 rokov (23,30%).

**Strategické ciele mesta do roku 2022 pre oblasť Kultúra a cestovný ruch:**

**Kultúra a cestovný ruch**

Cieľ: Bohatý kultúrny život pre všetkých a rozvoj cestovného ruchu

Chceme, aby do roku 2022 v meste Šaľa

* kultúra zohľadňovala rôznorodé potreby a očakávania ľudí rôznych vekových kategórií, a tak sa stala živou a atraktívnou súčasťou každodenného života obyvateľov mesta
* kultúra prispievala k zachovaniu hmotného aj nehmotného kultúrneho dedičstva nášho regiónu
* propagácia mesta a cezhraničná spolupráca prispievali k bohatému kultúrnemu životu mesta a rozvoju cestovného ruchu

**Vyhodnotenie odpovedí na jednotlivé otázky dotazníka**

1. **Ako ste spokojný s kultúrnym životom v meste?**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  **%** | 2019  % | 2021  % | **2022%** |
| som vo všeobecnosti spokojný | 30,13% | 30,79% | 29,97% | 34,64% | 25,75% | 31,82% |
| čiastočne spokojný | 58,37% | 53,70% | 50,14% | 49,64% | 41,79% | 49,43% |
| som vo všeobecnosti nespokojný | 10,88% | 15,03% | 19,35% | 8,93% | 30,60% | 17,61% |
| iné | 0,63% | 0,48% | 0,54% | 6,79% | 1,87% | 0,57% |
| Nevyjadrené | 0,00% | 0,00% | 0,00% | 0,00% | 0,00% | 0,57% |
| spolu | 100,00% | 100,00% | 100,00% | 100,00% | 100,00% | 100,00 |

Posledné roky bol najmä kultúrny život poznačený pandemickou situáciou čo sa odzrkadlilo aj na hodnoteniach respondentov. Avšak v roku 2022 sa už kultúrny život opäť vrátil do mesta v plnom nasadení čo môžeme vidieť aj na pozitívnom hodnotení spokojnosti respondentov. Vo všeobecnosti je spokojných 31,82% opýtaných čo je viac o 6% ako predchádzajúci rok. Takmer polovica je čiastočne spokojná (49,43%) a s kultúrnym životom v meste je nespokojných 17,61% respondentov.

1. **Navštevujete kultúrne podujatia organizované mestom?**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016 % | 2017  % | 2018  % | 2019  % | 2021  % | **2022%** |
| áno, často | 18,41% | 15,99% | 23,16% | 17,50% | 17,16% | 23,29% |
| iba keď ma to zaujíma | 77,41% | 78,28% | 70,30% | 70,36% | 75,75% | 74,43% |
| nie, nikdy | 3,77% | 4,77% | 4,63% | 10,36% | 4,48% | 1,14% |
| iné | 0,42% | 0,96% | 1,91% | 1,07% | 1,12% | 1,14% |
| neuvedené | 0,00% | 0,00% | 0,00% | 0,71% | 1,49% | 0,00% |
| spolu | 100,00% | 100,0% | 100,00% | 100,00% | 100,00% | 100,00% |

Rovnako ako predchádzajúce sledované obdobia môžeme konštatovať, že aj v roku 2022 väčšina ľudí ide na kultúrne podujatia iba keď ich to zaujíma (74,43%).Viac ako 23% opýtaných navštevuje kultúrne podujatia často a 1,14% respondentov nenavštevuje kultúrne podujatia vôbec. Pri porovnaní s predchádzajúcim rokom je vidieť nárast návštevnosti pri odpovedi často a pokles u skupiny ľudí, ktorí nenavštevujú kultúrne podujatia nikdy.

**3. Akú oblasť kultúry uprednostňujete? (max 3 možnosti s vyjadrením poradia)**

Priority respondentov boli určené nasledovne:

|  |  |  |  |  |  |
| --- | --- | --- | --- | --- | --- |
| **Priorita/počet respondentov** | **1.** |  | **2.** |  | **3.** |
| hudba | 120 | divadlo | 54 | zábavný priemysel | 42 |
| divadlo | 34 | tanec | 39 | audiovizuálna tvorba | 24 |
| audiovizuálna tvorba | 8 | audiovizuálna tvorba | 36 | kultúrne dedičstvo | 17 |
| tanec | 7 | Výtvarné umenie | 10 | divadlo | 16 |
| výtvarné umenie | 3 | Zábavný priemysel | 8 | výtvarné umenie | 11 |
| literatúra | 2 | literatúra | 5 | literatúra | 5 |
| zábavný priemysel | 2 | Kultúrne dedičstvo | 5 | tanec | 1 |
| kultúrne dedičstvo | 0 | hudba | 0 | hudba | 0 |

Po zohľadnení hodnotenia respondentov a všetkých priorít váženým aritmetickým priemerom, môžeme stanoviť celkové poradie uprednostňovania jednotlivých oblastí kultúry nasledovne:

|  |  |
| --- | --- |
| **Poradie** | **oblasť** |
| 1. | hudba |
| 2. | divadlo |
| 3. | audiovizuálna tvorba |
| 4. | tanec |
| 5. | zábavný priemysel |
| 6. | výtvarné umenie |
| 7. | kultúrne dedičstvo |
| 8. | literatúra |

Z tabuľky je zrejmé, že najpreferovanejšími oblasťami kultúry sú hudba, divadlo a tanec, poradie určené respondentmi sa oproti prieskumom za roky 2015 až 2020 príliš nezmenilo, čo značí že tieto oblasti sú dlhodobo preferované medzi obyvateľmi a spadajú do ich záujmu, preto je nutné sa zameriavať na tieto oblasti v rámci ponuky podujatí a práce Mestského kultúrneho strediska.

**4. Aké formy kultúrnych programov uprednostňujete? (max. 3 možnosti s vyjadrením poradia)**

Priority respondentov boli určené nasledovne:

|  |  |  |  |  |  |
| --- | --- | --- | --- | --- | --- |
| Priorita/počet respondentov | **1.** |  | **2.** |  | **3.** |
| koncert modernej hudby | 93 | premietanie v kine | 50 | tanečné vystúpenia | 35 |
| divadelné predstavenie | 49 | divadelné predstavenie | 41 | detské programy, súťaže | 22 |
| premietanie v kine | 17 | detské programy, súťaže | 20 | festival multižánrový | 14 |
| detské programy, súťaže | 6 | oldies | 13 | výstavy | 14 |
| koncert klasickej hudby | 5 | festival multižánrový | 8 | premietanie v kine | 13 |
| tvorivé dielne | 3 | tanečné vystúpenia | 8 | oldies | 12 |
| besedy, workshopy | 2 | Klasická hudba | 7 | tvorivé dielne | 12 |
| tanečné vystúpenia | 1 | tvorivé dielne | 5 | besedy, workshopy | 4 |
| výstavy | 0 | besedy, workshopy | 5 | divadelné predstavenie | 2 |
| festival multižánrový | 0 | výstavy | 4 | koncert klasickej hudby | 0 |
| oldies | 0 | koncert modernej hudby | 1 | koncert modernej hudby | 0 |

Po zohľadnení hodnotenia respondentov a všetkých priorít váženým aritmetickým priemerom, môžeme stanoviť celkové poradie uprednostňovania jednotlivých foriem kultúrnych programov nasledovne:

|  |  |
| --- | --- |
| **poradie** | **forma** |
| 1. | koncert modernej hudby |
| 2. | divadelné predstavenie |
| 3. | premietanie v kine |
| 4. | detské programy, súťaže |
| 5. | tanečné vystúpenia |
| 6. | oldies party |
| 7. | tvorivé dielne |
| 8. | festival multižánrový |
| 9. | koncert klasickej hudby |
| 10. | výstavy |
| 11. | besedy, workshopy |

Z tabuľky vyplýva, že najpreferovanejšími formami kultúrnych programov sú koncerty modernej hudby, divadelné predstavenia a premietanie v kine. Tieto oblasti sú medzi respondentmi dlhodobo preferované, nakoľko sa ich poradie výrazne nemení ani za predchádzajúce sledované obdobia.

1. **Uprednostňujete kultúrne podujatia**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016 % | 2017  % | 2018  % | 2019 % | 2021 % | **2022%** |
| v exteriéri | 64,85% | 60,38% | 56,40% | 48,93% | 73,51% | 56,25% |
| v interiéri | 24,06% | 25,30% | 24,25% | 32,50% | 18,66% | 26,14% |
| neviem | 11,09% | 14,32% | 19,35% | 16,07% | 6,34% | 15,34% |
| neuvedené | 0,00% | 0,00% | 0,00% | 2,50% | 1,49% | 2,27% |
| spolu | 100,00% | 100,00% | 100,00% | 100,00% | 100,00% | 100,00% |

Aj v roku 2022 uprednostňovali respondenti kultúrne podujatia organizované v exteriéry (56,25%) pred podujatiami organizovanými v interiéry (26,14%). Jednoznačne sa nevedelo vyjadriť 15,34% respondentov a tak uviedli možnosť neviem a 2,27% sa na danú otázku nevyjadrilo.

1. **Ako často by ste prijali kultúrne akcie v meste?**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016 % | 2017  % | 2018  % | 2019  % | 2021  % | **2022%** |
| každý týždeň | 14,44% | 25,06% | 22,62% | 17,14% | 30,60% | 24,43% |
| 2 krát do mesiaca | 31,59% | 26,00% | 28,61% | 29,29% | 35,82% | 34,66% |
| raz mesačne | 38,91% | 36,28% | 31,61% | 28,21% | 29,10% | 30,11% |
| občas | 14,23% | 11,46% | 14,71% | 16,79% | 2,99% | 7,95% |
| vôbec | 0,42% | 0,72% | 1,36% | 3,57% | 0,00% | 0,00% |
| iné | 0,42% | 0,48% | 0,54% | 1,79% | 0,00% | 1,70% |
| neuvedené | 0,00% | 0,00% | 0,54% | 3,21% | 1,49% | 1,14% |
| Spolu | 100,00% | 100,00% | 100,00% | 100,00% | 100,00% | 100,00% |

V roku 2022 nastal nárast odpovedí respondentov, ktorí by prijali kultúrne akcie raz mesačne (30,11%) alebo občas (7,95%). Naopak klesol záujem u respondentov oproti predchádzajúcemu sledovanému obdobiu , ktorí by prijali kultúrne akcie každý týždeň (24,43%) alebo dva krát do mesiaca (34,66%)

1. **Ako sa dozvedáte o kultúrnych podujatiach v meste? (max 2. možnosti)**

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019 % | 2021  % | **2022%** |
| Nástenky/vývesky v meste | 13,22% | 15,60% | 11,37% | 10,70% | 18,22% | 12,50% |
| Webová stránka mesta/MsKS | 16,28% | 16,25% | 15,48% | 15,67% | 26,42% | 22,64% |
| Facebook a iné sociálne siete | 30,11% | 30,40% | 36,33% | 33,08% | 34,17% | 39,86% |
| Letáky/ plagáty | 21,30% | 17,17% | 17,54% | 13,93% | 8,66% | 7,43% |
| Noviny/ časopisy | 6,85% | 6,03% | 4,27% | 5,72% | 2,51% | 1,69% |
| Od známych/priateľov | 12,24% | 13,50% | 14,22% | 19,90% | 9,79% | 15,54% |
| iné | 0,00% | 1,05% | 0,79% | 1,00% | 0,23% | 0,34% |
| spolu | 100,00% | 100,00% | 100,00% | 100% | 100% | 100,00% |

Rovnako ako predchádzajúce roky tak aj v roku 2022 dominoval ako zdroj získavania informácií o kultúrnych podujatiach v meste facebook a iné sociálne siete (39,86%). Ďalej respondenti uprednostňujú získavanie informácií od svojich známych či priateľov (15,54%) a tiež prostredníctvom webovej stránky mesta/MsKS (12,50%). Respondenti najčastejšie hľadajú informácie na webe a tak každým rokom klesá záujem o informovanosť prostredníctvom letákov a  násteniek.

**8. Ktoré z kultúrnych podujatí organizovaných mestom/mestským kultúrnym strediskom považujete za najlepšie/najdôležitejšie v roku 2022 s uvedením názvov podujatí**

Za najvydarenejšie kultúrne podujatie organizované mestom/mestským kultúrnym strediskom považujú respondenti aj v roku 2022 Šaliansky jarmok (28,83%), ktorý si drží svoje postavenie medzi občanmi už niekoľko rokov a je každoročne vyhľadávaným podujatím. Okrem jarmoku hodnotia respondenti pozitívne aj Radošinské naivné divadlo (6,31%), folklórne vystúpenia (8,11%) a Večianske slávnosti (5,41%).

**9. Ktoré z kultúrnych podujatí organizovaných mestom/mestským kultúrnym strediskom považujete za najmenej prínosné/ najmenej vydarené v roku 2022 s uvedením názvov podujatí**

Na danú otázku odpovedalo len 22 respondentov. Z uvedených odpovedí respondentom najviac rezonoval v roku 2022 Mestský ples, Vianočné trhy, Večianske slávnosti a Mikuláš. Nedostatok odpovedí môžeme vnímať skôr pozitívne, nakoľko pravdepodobne respondenti nemajú negatívne skúsenosti s realizovanými kultúrnymi podujatiami v meste.

**10. Čo Vám chýba v ponuke kultúrnych podujatí v meste?**

Na otázku ohľadne chýbajúcej ponuky kultúrnych podujatí sa vyjadrilo len 33,52% opýtaných. Z vyjadrených odpovedí by 22,03% respondentov privítalo viac koncertov v meste, viac divadla (10,17%) a viac vystúpení na amfiteátri (3,39%).

**11. Ohodnoťte kvalitu možností kultúrneho života v meste Šaľa za rok 2022 známkou 1=výborná až po 5=nedostatočná**

|  |  |
| --- | --- |
| **rok** | **Priemerná známka** |
| **2015** | 2,56 |
| **2016** | 2,47 |
| **2017** | 2,63 |
| **2018** | 2,60 |
| **2019** | 2,57 |
| **2021** | 3,20 |
| **2022** | 2,81 |

Kvalitu možností kultúrneho života v meste Šaľa za rok 2022 hodnotili respondenti pozitívnejšie ako v roku 2021, čo môže súvisieť aj s pandemickou situáciou v danom roku kedy množstvo kultúrnych podujatí bolo obmedzených alebo zrušených. Výsledky súhrnnej analýzy boli stanovené pomocou vážených aritmetických priemerov jednotlivých známok za daný rok.

**V rámci poslednej časti dotazníka mohli respondenti priložiť svoje poznámky/pripomienky k danej téme. Jednotlivé pripomienky respondentov: (nevyhodnocujú sa kvantitatívne, boli uvádzané len individuálne)**

* Zlepšiť informovanosť o podujatiach, pokúšať sa o podporu koncertov rôznych skupín (zavolať, ponúkať možnosti miesta na koncerty) snažiť sa dostať život do centra mesta, podporiť a získať podporu malých podnikov v centre mesta.
* Naše mesto robí najslabšie kultúrne podujatia a to hlavne cez leto.
* Bolo by načase sa prispôsobiť dobe.
* Mohlo by sa tu už niečo normálne organizovať ako v iných mestách . Za posledné roky nič ale vôbec a to nie iba v kultúre. Naše mesto vyzerá hrozne.
* Som spokojná.
* I napriek maximálnej propagande a medializácii, nie vždy sa informácie o konaných podujatiach dostanú do povedomia všetkým obyvateľom, najmä starším, nebolo by možné obnoviť fungovanie rozhlasu? :)
* Mam pocit že viac kultúrnych podujatí ako mesto realizujú občianske združenia a sú aj väčšinou aj na vyššej úrovni, predovšetkým tie venovane deťom. Program kultúrnych podujatí venovaných deťom v meste pravdepodobne rieši niekto, kto deti buď nemá alebo ich ma už dávno odrastene a nereflektuje aktuálnu situáciu. Je užasne, že mesto opäť začína s bábkovým divadlom pre deti len škoda, že vybrane predstavenia (aj teraz aj v minulosti keď boli) sú nevhodne pre detského diváka. A teda v súčasnosti sa naozaj da nájsť kvalitne divadlo len by bolo treba sa v tom viac pohrabať, precitať si recenzie, resp. sa poradiť s niekým, kto ma deti alebo sa veci rozumie.
* Je na čase sa posunúť vpred a aspoň sa vyrovnať okolitým mestám.
* Myslím, že v rámci kultúry ide ruka v ruke aj čistota a kultúra v meste.
* V podstate vcelku spokojná.
* Zavretá nemocnica, plaváreň, kúpalisko, zimný štadión, zrušené osobné vlaky, železničnú stanicu okupujú bezdomovci. Takmer žiadne divadelné predstavenia, koncerty, minimálna možnosť zamestnať sa bez cestovania do Bratislavy, vysoké poplatky.
* Knižnica by mohla organizovať knižný bazár aspoň raz do mesiaca. Archív mával pekné výstavy, treba to spropagovať verejnosti. CVČ by mohlo fungovať pre rôzne generácie, nie len pre deti. Tanečné posedenia aspoň raz do mesiaca by boli úplne super.
* V meste sa postupne vytrácajú podujatia pre mladšie ročníky, napríklad akcie na pláži, nočný klub.
* Nespokojnosť s vedúcim MsKS. (UPR)
* Dať viac priestoru - pomocnú ruku zviditeľniť viac domácich umelcov+ koncerty, divadlá

Spracovala: Ing. Petra Kárasová